Achilija

Achilija – druskos rūgšties ir fermentų nebuvimas skrandžio sultyse.

Funkcinė achilija būna tada, kai sutrinka skrandžio gleivinės sekrecinio aparato veikla. Ją gali sutrikdyti apsinuodijimas, ilga psichinė trauma, maitinimosi režimo pakitimas, baltymų trūkumas maiste, organizmo perkaitimas, vitaminų B, C, PP) stoka.

Ligoniui skauda pakrūtinyje, ypač gausiai prisivalgius, jis greitai pavargsta, yra dirglus.

Organinę achiliją sukelia skrandžio navikas, atrofinis gastritas, lėtinė kepenys liga, cukrinis diabetas, imuniniai sutrikimai, antinksčiai žievės nepakankamumas.
Tuomet skrandžio gleivinės sekrecinis aparatas tiek pakinta, kad visiškai nebegamina druskos rūgšties ir fermentų. Ligoniui sutrinka virškinimas, jis negali valgyti kiaušinių, žuvies, pieno ir kai kurių kitų maisto produktų; prasideda mažakraujystė.

Gydant achiliją, šalinamos ją sukėlusios priežastys. Duodama druskos rūgšties ir pepsino preparatų, vitaminų. Ligonis turi tinkamai maitintis laikytis skrandžio gleivinę tausojančios dietos.

Virškinimo sistemos ligos